ראיין אנדרסון

ראיין ג'יימס אנדרסון (באנגלית: Ryan James Anderson; נולד ב-6 במאי 1988) הוא כדורסלן אמריקאי המשחק בעמדת הפאוור פורוורד כ"סטרץ' פור", הודות לקליעתו הטובה מעבר לקשת השלוש.

קריירת מכללות
אנדרסון נולד בסקרמנטו, בירת קליפורניה, ב-1988. לאחר לימודיו התיכוניים בחר אנדרסון לשחק עבור אוניברסיטת קליפורניה בברקלי, במדיה הפך במהרה לשחקן מוביל. הוא שימש כשחקן פותח כבר בעונתו הראשונה, במהלכה קלע 16.3 נקודות בממוצע למשחק. בעונתו השנייה השתפר אנדרסון, והיה הקלע המוביל בחטיבתו (Pac-10), שכללה כוכבי מכללות כגון קווין לאב ואו. ג'יי. מאיו, כשקלע 21.6 נקודות למשחק. בסיום אותה עונה, בה קבוצתו כשלה להעפיל לטורניר אליפות המכללות, העמיד עצמו אנדרסון לבחירה בדראפט ה-NBA.

קריירה ב-NBA
ניו ג'רזי נטס
אנדרסון נבחר בבחירה ה-21 בדראפט 2008 על ידי הניו ג'רזי נטס. לקראת סוף עונת הרוקי שלו קודם אנדרסון לעמדת הפאוור פורוורד הפותח של הקבוצה, תפקיד אותו מילא עד סוף העונה.

אורלנדו מג'יק
בסיום עונתו הראשונה עם הנטס נשלח אנדרסון בטרייד לאורלנדו מג'יק, יחד עם וינס קרטר, בתמורה לקורטני לי, רייפר אלסטון וטוני באטי. בשתי עונותיו הראשונות באורלנדו עלה אנדרסון כמחליף, אך בעונת  הוא ניצל את עזיבתו של רשארד לואיס, פתח בחמישיית הקבוצה והעמיד ממוצעים של 16.1 נקודות ו-7.7 ריבאונדים למשחק. השיפור החד שהציג אנדרסון במשחקו באותה עונה זיכה אותו בפרס השחקן המשתפר של העונה.

ניו אורלינס פליקנס
ביולי 2012 אישר אנדרסון עסקת "חתום ושלח" (Sigh-and-trade), במסגרתה חתם על חוזה חדש ל-4 עונות באורלנדו והועבר מיידית לניו אורלינס הורנטס, בתמורה לסנטר גוסטבו איון. בעונות - המשיך אנדרסון להציג יכולת טובה, ובדצמבר 2013 אף קלע שיא קריירה של 36 נקודות בניצחון קבוצתו על שיקגו בולס. כחודש לאחר אותו משחק, ב-3 בינואר 2014, סבל אנדרסון מפציעה בצווארו לאחר שהתנגש עם ג'רלד וולאס במהלך משחק נגד בוסטון סלטיקס. הטיפול בפציעה כלל ניתוח בצוואר, שבגינו החמיץ אנדרסון את המשך עונת 2013/14. לאחר שהחלים לחלוטין מהפציעה, שב אנדרסון למשחק הפתיחה של עונת  נגד אורלנדו מג'יק, ואף הצטיין כשקלע 22 נקודות מהספסל.

יוסטון רוקטס
לקראת עונת  חתם אנדרסון על חוזה לארבע עונות ביוסטון רוקטס, עבור כ-80 מיליון דולר. במהלך עונת  איבד את מקומו בחמישייה הפותחת לפי ג'יי טאקר, וקלע לאורך העונה 9.3 נקודות למשחק בלבד. בפלייאוף של אותה עונה העפיל עם יוסטון לשלב גמר המערב, אך מיעט לקבל דקות משחק והשתתף ב-11 בלבד מתוך 17 המשחקים של קבוצתו.

פיניקס סאנס
ב-31 באוגוסט 2018 נשלח בטרייד לפיניקס סאנס, יחד עם דיאנטוני מלטון, בתמורה לברנדון נייט ומרקיז כריס.

מיאמי היט
ב-7 בפברואר הועבר בטרייד למיאמי היט, בתמורה לוויין אלינגטון וטיילר ג'ונסון. לכל אורך עונת  שותף ב-25 משחקים בלבד, וקלע 2.5 נקודות ב-12.9 דקות בממוצע למשחק. ביולי 2019 שוחרר אנדרסון מהקבוצה.

החזרה ליוסטון
בספטמבר 2019 חתם על חוזה בלתי-מובטח ביוסטון רוקטס, בה שיחק בעבר בין השנים 2016–2018. ב-18 בנובמבר 2019, לאחר שני משחקים בלבד, שוחרר מהקבוצה.

חיים אישיים
חברתו של אנדרסון, הדוגמנית ומתמודדת סדרת "הרווק" ג'יה אולמנד, שמה קץ לחייה באוגוסט 2013. אנדרסון מצא את אולמנד בדירתם שבניו אורלינס במצב קריטי לאחר שניסתה להתאבד, ולאחר יומיים של ניסיונות לייצב את מצבה נקבע מותה.

סטטיסטיקות הקריירה
בליגת המכללות
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  קליפורניה 34  34  33.1  0.474  0.380  0.809  5.7  0.5  0.6  0.6  12.0  קליפורניה 33  33  32.8  0.490  0.410  0.869  9.9  1.4  0.4  0.5  21.1|-
|- style="background-color:#80BFFF; font-weight:bold;"
| קריירה''' 67  67  33.0  0.482  0.395  0.840  7.8  0.9  0.5  0.6  16.5

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ניו ג'רזי 66  30  19.9  0.393  0.365  0.845  4.7  0.8  0.7  0.3  7.4  אורלנדו 63  6  14.5  0.436  0.370  0.866  3.2  0.6  0.4  0.2  7.7  אורלנדו 64  14  22.1  0.430  0.393  0.812  5.5  0.8  0.5  0.6  10.6  אורלנדו 61  61  32.2  0.439  0.393  0.877  7.7  0.9  0.8  0.4  16.1  ניו אורלינס 81  22  30.9  0.423  0.382  0.844  6.4  1.2  0.5  0.4  16.2  ניו אורלינס 22  14  36.1  0.438  0.409  0.952  6.5  0.8  0.5  0.3  19.8  ניו אורלינס 61  5  27.5  0.399  0.340  0.854  4.8  1.2  0.5  0.3  13.7  ניו אורלינס 66  7  30.4  0.427  0.366  0.873  6.0  1.1  0.6  0.4  17.0  יוסטון 72  72  29.4  0.419  0.404  0.860  4.6  0.9  0.4  0.2  13.6  יוסטון 66  50  26.1  0.431  0.386  0.774  5.0  0.9  0.4  0.3  9.3פיניקס15818.50.3170.2060.7863.01.10.20.13.7מיאמי1004.40.2220.3330.5000.90.20.10.00.7 קריירה 647  289  25.9  0.422  0.380  0.854  5.3  0.9  0.5  0.3  12.4

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אורלנדו 9  0  9.9  0.310  0.286  1.000  3.5  0.3  0.2  0.2  2.6  אורלנדו 6  0  24.5  0.267  0.300  1.000  4.5  0.5  0.8  0.2  4.7  אורלנדו 5  5  34.4  0.400  0.341  0.857  4.6  0.8  0.6  0.4  9.6  ניו אורלינס 4  0  23.8  0.444  0.417  1.000  4.3  2.3  0.0  0.5  10.8  יוסטון 11  9  30.5  0.391  0.283  0.875  5.3  0.6  0.4  0.2  9.4  יוסטון 11  0  8.6  0.350  0.333  0.000  1.2  0.5  0.3  0.1  1.7 קריירה 46  14  20.3  0.363  0.325  0.917  3.7  0.7  0.4  0.2  5.7

קישורים חיצוניים

הערות שוליים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:כדורסלנים אמריקאים
קטגוריה:כדורסלני אוניברסיטת קליפורניה בברקלי
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני אורלנדו מג'יק
קטגוריה:כדורסלני ניו אורלינס הורנטס
קטגוריה:כדורסלני ניו אורלינס פליקנס
קטגוריה:כדורסלני יוסטון רוקטס
קטגוריה:כדורסלני פיניקס סאנס
קטגוריה:כדורסלני מיאמי היט
קטגוריה:קליפורניה: כדורסלנים
קטגוריה:אמריקאים שנולדו ב-1988